CELEX: C2005/143/14
Language: lv
Date: 2005-06-11 00:00:00
Title: Tiesas spriedums (piektā palāta) 2005. gada 14. aprīlī lietā C-22/04 Eiropas Kopienu Komisija pret Grieķijas Republiku (Valsts pienākumu neizpilde — Regula (EEK) Nr. 2847/93 — Zvejas kuģi — Izvietojuma satelītuzraudzības sistēmas uzstādīšana — Netransponēšana noteiktajos termiņos)

11.6.2005   
            
            
               LV
            
            
               Eiropas Savienības Oficiālais Vēstnesis
            
            
               C 143/12
            
         
      TIESAS SPRIEDUMS
   
   (piektā palāta)
   2005. gada 14. aprīlī
   lietā C-22/04 Eiropas Kopienu Komisija pret Grieķijas Republiku (1)
   
   (Valsts pienākumu neizpilde - Regula (EEK) Nr. 2847/93 - Zvejas kuģi - Izvietojuma satelītuzraudzības sistēmas uzstādīšana - Netransponēšana noteiktajos termiņos)
   (2005/C 143/14)
   tiesvedības valoda — grieķu
   Lietā C-22/04 par prasību sakarā ar valsts pienākumu neizpildi atbilstoši EKL 226. pantam, ko 2004. gada 26. janvārī cēla Eiropas Kopienu Komisija (pārstāvji — M. Kondu-Durande [M. Condou-Durande] un T. van Reins [T. van Rijn]) pret Grieķijas Republiku (pārstāves — A. Samoni-Rantou [A. Samoni-Rantou] un S. Čala [S. Chala]), Tiesa (piektā palāta) šādā sastāvā: palātas priekšsēdētāja R. Silva de Lapuerta [R. Silva de Lapuerta], tiesneši J. Makarčiks [J. Makarczyk] un P. Kūris [P. Kūris] (referents), ģenerāladvokāte K. Štiksa-Hakla [C. Stix-Hackl], sekretārs H. fon Holšteins [H. von Holstein], 2005. gada 14. aprīlī ir pasludinājusi spriedumu, kura rezolutīvā daļa ir šāda:
   
               1)
            
            
               nenodrošinot to, ka zvejas kuģi, kas peld ar tās karogu un kam jābūt aprīkotiem ar satelītlokalizācijas ierīcēm, 1998. gada 30. jūnijā vai 2000. gada 1. janvārī faktiski tiek aprīkoti ar šādu ierīci atbilstoši konkrētā kuģa tipam, Grieķijas Republika nav izpildījusi pienākumus, ko tai uzliek 3. pants Padomes 1993. gada 12. oktobra Regulā (EEK) Nr. 2847/93, ar kuru izveido kontroles sistēmu, kas piemērojama kopējai zivsaimniecības politikai, kurā grozījumi izdarīti ar Padomes 1997. gada 14. aprīļa Regulu (EK) Nr. 686/97;
            
         
               2)
            
            
               Grieķijas Republika atlīdzina tiesāšanās izdevumus.
            
         
      (1)  OV C 85, 03.04.2004.